ดัชนีหุ้นปิดลบ4.63จุด
ตลาดหุ้นวันที่ 22 เม.ย.ปิดซื้อขายในเเดนลบที่ระดับ 1,105.29 จุด ลดลง 4.63 จุด มูลค่าการซื้อขาย 27,844 ล้านบาท
22 เม.ย. 2554

ตลาดหุ้นวันที่ 22 เม.ย.ปิดซื้อขายในเเดนลบที่ระดับ 1,105.29 จุด ลดลง 4.63 จุด มูลค่าการซื้อขาย 27,844 ล้านบาท 
ตลาดหุ้นวันที่ 22 เม.ย. ดัชนีอยู่ในแดนลบตั้งแต่เปิดตลาดและมาปิดที่ระดับ 1,105.29 จุด ลดลง 4.63 จุด หรือ 0.42% มูลค่าการซื้อขาย 27,844 ล้านบาท 
ฝ่ายวิจัยบล. เอเชียพลัส ระบุว่า ดัชนีปรับตัวลดลงตามสารพันข่าวลือ เรื่องปฎิวัติ หาเหตุผลไป แต่หากย้อนกลับไปดูตลอดเดือนที่ผ่านมาดัชนีหุ้นปรับเพิ่มกว่าร้อยจุด หากจะโดนขายทำกำไรในกลุ่มธนาคารพาณิชย์และพลังงานลงบ้างไม่ถือว่าเป็นเรื่องแปลก  
ทั้งนี้ ยังมองการปรับลดลงของดัชนี ในช่วงเช้าวันนี้เป็นเรื่องปกติ คาดว่าตลาดยังมีโอกาสที่จะฟื้นกลับมาและปรับเพิ่มขึ้น
อีกครั้ง โดยเฉพาะในช่วง 2 สัปดาห์นับจากนี้ หุ้นภาคการผลิต (Real sector) จะทยอยรายงานผลประกอบการ หลังจากที่หุ้น กลุ่มธนาคารพ ทยอยรายงานเกือบเสร็จสิ้นในวันนี้ คาดว่าหุ้นกลุ่มภาคการผลิต จะหนุนดัชนีขึ้นไปแตะ 1,118 จุดและอาจเลยถึง 1,131 จุด โดยเฉพาะกลุ่มปิโตรเคมีขั้นต้น และปิโตรเคมีสายโอเลฟินส์ ซึ่งกำลังอยู่ในช่วงวงจรขาขึ้น น่าจะรายงานผลประกอบการที่ดีต่อเนื่องอีกหลายไตรมาส